EkBass/fiwiki-20250220-pages-articles huggingface dataset:
Åke Granlund

Åke Ragnar Granlund (28. huhtikuuta 1914 Porvoo – 4. toukokuuta 1988 Helsinki) oli suomalainen kielitieteilijä. Väiteltyään itäuusmaalaisista ruotsalaisperäisistä paikannimistä hän sai filosofian tohtorin arvon 1956. Granlund oli vuosina 1956–1962 ruotsin kielen lehtori Helsingin yliopistossa ja Svenska handelshögskolanissa Helsingissä sekä Handelshögskolanissa ensin vuosina 1962–1964 dosentti ja 1964–1977 professori.Åke Granlund Granlund tutki Uudenmaan ruotsinkielisiä paikannimiä, ja väitteli 1956 aiheesta Studier över östnyländska ortnamn, jossa hän käsittelee Helsingin itäpuolisia ruotsalaisperäisiä pitäjän- ja kylännimiä. Kirjoituksessaan Nylandsdelen av det danska itinerariet (1963) hän tutki uusmaalaisia nimiä kuvauksissa, jotka käsittelevät Tanskasta Ruotsin ja Suomen rannikon kautta Porkkalaan ja Viroon kulkevia muinaisia purjehdusreittejä. Hän tutki myös Uudenmaan asuttamisesta kertovia paikannimiä (1972, 1978), ja tutkielmassa En västnyländsk namntyp hän käsitteli -ans-loppuisia (Basans, Botans jne.) länsiuusimaalaisia talojen ja kylien nimiä (1965). == Lähteet == == Kirjallisuutta == * Luokka:Suomalaiset kielitieteilijät Luokka:Svenska handelshögskolanin professorit Luokka:Vuonna 1914 syntyneet Luokka:Vuonna 1988 kuolleet Luokka:Suomalaiset professorit
Ruttojuuriyökkönen

Ruttojuuriyökkönen (Hydraecia petasitis) on harvinainen loppukesän ja alkusyksyn yökköslaji. == Koko ja ulkonäkö == Verrattuna muihin Hydraecia- suvun lajeihin ruttojuuriyökkönen on selvästi kookkaampi, väritykseltään tasaisempi ja sen etusiivet ovat pituuteensa nähden leveämmät. Etusiipien pohjaväri on tumman violetinharmaa ilman punertavaa sävyä ja rengas- sekä munuaistäplä erottuvat muuta siipeä vaaleampina. Ulompi poikkiviiru kaartuu melko tasaisesti tehden kuitenkin jyrkän mutkan ennen siiven etureunaa. Olennaisena tuntomerkkinä siiven ulkoreunan tuntumassa kulkevan aaltoviirun keskiosa on terävästi mutkitteleva. Takasiivet ovat tasaisesti tumman ruskeat ja niissä sekä keskitäplä että kaarijuova erottuvat yläpinnalla vain heikosti, alapinnalla selvästi paremmin. Siipiväli vaihtelee 41-51 mm.Svenska fjärilar UK Moths s. 118-119 == Levinneisyys ja lentoaika == Lajin levinneisyys ulottuu Länsi-Euroopasta Skandinaviaan, Baltiaan ja idässä Siperian länsiosiin. Suomessa ruttojuuriyökkönen on verraten uusi tulokas, joka tavattiin ensimmäistä kertaa vuonna 1938 Lemlandista. Yksilö tunnistettiin kuitenkin uudeksi lajiksi vasta sen jälkeen kun Virolahdelta tavattiin toinen yksilö vuonna 1975. Nykyisin lajin havainnot painottuvat vahvasti maan eteläosiin, etenkin etelärannikon tuntumaan, mutta satunnaisemmin sitä on havaittu aina Vaasan korkeudella saakka. Perhoset ovat lennossa yhtenä sukupolvena elokuun alusta syyskuun loppupuolelle.Perhoswiki == Elinympäristö ja elintavat == Toukan ravinnon vuoksi laji on sidoksissa ruttojuurikasvustoihin. Sen vuoksi se on esiintymiseltään paikoittainen, joskin saattaa sopivalla paikalla olla runsaslukuinen. Etelämpänä Euroopassa elinympäristöjä ovat suot ja jokivarret, pohjoisempana lähinnä puutarhat. Elintavoiltaan piilottelevana se lienee yleisempi kuin havainnot antavat ymmärtää. Perhoset lentävät hämärän tullen ja tulevat valolle.Hantsmoths Toukka elää aluksi ruttojuurten versoissa tehden niihin tunnusomaisen syömäjäljen. Myöhemmin toukat elävät juurakoissa. Niillä on myös taipumusta syödä toisiaan. Muna talvehtii. == Ravintokasvi == Toukan ravintokasvi on etelänruttojuuri (Petasites hybridus). == Lähteet == == Aiheesta muualla == * Suomen Perhoset: Ruttojuuriyökkönen * Bestimmungshilfe des Lepiforums Luokka:Tarhayökköset
Hotelli Carlton Cannes

Hotelli Carlton Cannes (ransk. Hôtel InterContinental Carlton de Cannes) sijaitsee Ranskan Cannesissa Promenade de la Croisetten rantakadulla. Hotelli on perustettu vuonna 1811, ja siinä on 343 huonetta.[ http://www.intercontinental-carlton-cannes.com /] Hotellin kotisivut Hotellilla on ollut keskeinen asema Cannesin elokuvajuhlissa niiden alusta eli vuodesta 1946 lähtien. Hotelli Carlton on esillä myös Alfred Hitchcockin vuonna 1955 ohjaamassa elokuvassa Varkaitten paratiisi. 28\. heinäkuuta 2013 Hotelli Carltonissa ollut Lev Levievin jalokivinäyttely ryöstettiin. Ryöstön arveltiin olleen yksi maailman suurimmista jalokiviryöstöistä. == Lähteet == == Aiheesta muualla == Luokka:Cannes Luokka:Ranskan hotellit
Artto Granroth

Artto Einar August Granroth (12. maaliskuuta 1914 Helsinki – 15. maaliskuuta 1987) oli suomalainen sellotaiteilija. Hän opiskeli Helsingissä Ossian Fohströmin ja Tibor de Machulan ohjaamana sekä Berliinissä ja Pariisissa. Hän soitti Viipurin orkesterissa vuosina 1933–1935, Helsingin teatteriorkesterissa 1935–1937 ja vuodesta 1937 Radion sinfoniaorkesterissa, jossa hän oli soolosellisti vuodesta 1947.Facta 2001, 5. osa, palsta 278. WSOY 1982. Kamarimuusikkona hän soitti muun muassa Radion sinfoniasekstetissä vuosina 1938–1958, Sibelius-kvartetissa 1938–1963 sekä triossa, jossa soittivat hänen veljensä viulisti Arno Granroth ja pianisti Timo Mikkilä. == Lähteet == Luokka:Suomalaiset sellistit Luokka:Vuonna 1914 syntyneet Luokka:Vuonna 1987 kuolleet
XXV (Klamydian albumi)

XXV on Klamydian albumi, joka julkaistiin 13. syyskuuta 2013. Levyltä julkaistiin ensimmäisenä singlenä kappale Älä pelkää!Tiedote Klamydian kotisivuilla . Albumi debytoi Suomen virallisen listan sijalla 1. ja myi kultaa. == Kappaleet == === CD 1 === # Neljä ystävää # Älä pelkää! # Rahat veteraaneille! # Ripota mun tuhkani Kyrönjokeen # Rakas hullu (mukana Alexi Laiho, Tuomas Holopainen ja Tonmi Lillman) # Keikkaa pukkaa # Klamydia on perseestä # Ruma on kaunis # Kolmen soinnun maisterit # Täit syö ja maailma vihaa # Antti Tuiskun vuosirenkaat # Isi haisee rokkenrollilta # Werstaan pohjat # Elämänhalu === CD 2 === # * Surumarssi # Mitä pyhempi, sen pahempi # Eksyneet # Isi haisee rokkenrollilta (mukana Francine) # Kerran kesässä (mukana Petri Nygård) # Tiukkaa satsia # KK == Kokoonpano == * Vesku Jokinen – laulu * Jari Helin – kitarat * Sami Kohtamäki – basso * Riku Purtola – rummut === Vierailevat muusikot === * Antti Pitkäjärvi – piano, harmonikka, taustalaulu * Tapio Wilska – taustalaulu * Arska Laurila – tamburiini, vibraslap * Alexi Laiho – soolokitara kappaleessa "Rakas hullu" * Tuomas Holopainen – koskettimet kappaleessa "Rakas hullu" * Tonmi Lillman – rumpulooppi kappaleessa "Rakas hullu" == Arvostelut == * Kaaoszine: 9.5/10Kaaoszine: Levyarvio * Soundi: Soundi: Levyarvio == Lähteet == Luokka:Klamydian albumit Luokka:Vuoden 2013 albumit
Bror-Anton Granvik

Bror-Anton Granvik (9. tammikuuta 1917 TeerijärviKuka kukin on 1978, s. 149. Viitattu 20.6.2022. – 17. huhtikuuta 1997 Helsinki) oli suomalainen metsätieteilijä. ==Henkilöhistoria== Granvikin vanhemmat olivat liikemies Johan Oskar Granvik ja Matilda Cecilia Furu ja puoliso vuodesta 1943 Margaretha Charpentier. Granvik tuli ylioppilaaksi Kokkolan ruotsalaisesta yhteiskoulusta 1937, suoritti metsänhoitajan tutkinnon 1946 ja valmistui maatalous- ja metsätieteen kandidaatiksi 1954. Oppiaineen lisensiaatiksi hän valmistui 1967 ja väitteli samana vuonna tohtoriksi. Granvik toimi ennen yliopistouraansa metsänhoitajana muun muassa Työtehoseurassa ja oli myös useita vuosia metsäopiston johtaja. Hän oli Helsingin yliopiston metsäteknologian apulaisprofessori 1968–1972 ja ruotsinkielinen professori 1972–1982. Granvik julkaisi tutkimuksia muun muassa puunkorjuun ja sahateollisuuden alalta. Jäätyään eläkkeelle hän toimi vielä dosenttina 1982–1986.Facta2001, WSOY 1982, 5. osa, palsta 280. ==Julkaisuja== * Tutkimuksia moottoriajoneuvojen käyttömahdollisuuksista järeän puutavaran vetäjinä sekä autovarsiteiden rakentamisesta ja hoidosta, 1949 * Fysiologisten näkökohtien huomioonottaminen metsänhakkuussa, 1950, Mikko Kantola, Bror-Anton Granvik * Tutkimuksia eräiden ratapölkkylajien sahauksesta kenttäsirkkelisahalla, 1952, Bror-Anton Granvik, Seppo Levanto * Tutkimuksia jännesahojen haritusvälineistä ja -menetelmistä, 1957 * Kenttäpyörösahauksesta, 1957 * Havusahatavaran valmistus kenttäpyörösahalla: Työtieteellinen tutkimus, 1967 (väitöskirja) * Hankintahakkuut ja maatilakokonaisuus, Kauko Hahtola, Bror-Anton Granvik * Sahaustuloksen määrä ja laatu havutukkien kenttäpyörösahauksessa, 1968 * Puunkorjuun tuottavuuteen vaikuttavat tekijät, 1968, yhdessä muiden kanssa * Finlandssvensk skoglig yrkesutbildning under 75 år: en utbildningshistorisk återblick, 1986 * Puu- ja metsäteknologian peruskäsitteitä ja termejä = Trä- och skogsteknologiska grundbegrepp och termer. Osa 1, Puutiede = Trävetenskap, 1988 == Lähteet == Luokka:Suomalaiset metsänhoitajat Luokka:Suomen koulujen rehtorit Luokka:Suomalaiset metsätieteilijät Luokka:Suomalaiset tietokirjailijat Luokka:Helsingin yliopiston professorit Luokka:Suomalaiset professorit Luokka:Vuonna 1917 syntyneet Luokka:Vuonna 1997 kuolleet
Kasten De Pont

Kasten Fredrik Ferdinand De Pont (; 15. helmikuuta 1849 Somero – 1. huhtikuuta 1929 Helsinki) oli suomalainen Venäjän armeijassa palvellut kenraalimajuri. Sotilasuransa jälkeen hän toimi usean eri läänin kuvernöörinä. == Perhe == Kasten de Pontin vanhemmat olivat tilanomistaja ja kollegiregistraattori Karl Jakob Reinhold De Pont sekä Klara Tilda Lovisa Gadolin. Hänen puolisonaan oli vuodesta 1882 Emilia Magdalena Linder, jonka vanhemmat olivat ylihovijahtimestari Constantin Linder ja kreivitär Marie Musin-Puškin. Emilia Magdalena oli kamariherra Hjalmar Linderin sisko.LINDER, Constantin Biografiskt lexikon för Finland. Viitattu 13.5.2024. == Ura == De Pont opiskeli Haminan kadettikoulussa vuosina 1860–1868 ja aloitti sotilasuransa vänrikkinä Henkikaartin Izmailovon rykmentissä. Hänet nimitettiin vuonna 1876 tarkk’ampujapataljoonan komentajaksi ja ylennettiin seuraavana vuonna alikapteeniksi. Vuosien 1877–1878 Turkin sodassa De Pont osallistui muun muassa Gornyi Dubnjakin taisteluun, Plevnan piiritykseen, Pravecin taisteluun, Shandornikin pommitukseen, Balkanvuorten ylitykseen, Sofian valtaukseen sekä Taschkisenon ja Wraschdebnan taisteluihin. Sodan jälkeen hänet nimitettiin keisarin henkivartiokomppanian päälliköksi kapteenin arvoisena ja vuonna 1880 keisarin sivusadjutantiksi. Vuodesta 1881 De Pont toimi Suomen asevelvollisen sotaväen palveluksessa ja oli vuosina 1882–1885 Suomen Sotaylioikeuden jäsenenä. Hänet ylennettiin 1881 everstiluutnantiksi ja 1885 everstiksi. De Pont oli vuonna 1894 kahden kuukauden ajan Viipurin läänin kuvernöörinä ja vuosina 1895–1897 Suomen kaartin komentajana. Hänet ylennettiin vuonna 1896 kenraalimajuriksi ja nimitettiin seuraavana vuonna Uudenmaan läänin kuvernööriksi, mutta hän erosi tästä tehtävästä ja samalla armeijasta vuonna 1900. Sen jälkeen hän toimi kuusi vuotta viljelijänä omistamallaan Kotkaniemen tilalla Vihdissä ja osallistui paikalliseen yhdistystoimintaan. Vuonna 1906 hänet nimitettiin Vaasan läänin kuvernööriksi ja hänelle annettiin salaneuvoksen arvo. Hän kuitenkin erosi uudestaan vuonna 1910 toisen sortokauden lisääntyvien laittomuuksien vuoksi ja vetäytyi eläkkeelle. == Ritarikunnat == * Pyhän Stanislauksen ritarikunnan III luokka (Venäjä, 1878) * Pyhän Annan ritarikunnan III luokka (Venäjä, 1878) * Pyhän Annan ritarikunnan II luokka (Venäjä, 1888) * Pyhän Vladimirin ritarikunnan IV luokka (Venäjä, 1892) * Pyhän Vladimirin ritarikunnan III luokka (Venäjä, 1895) * Pyhän Stanislauksen ritarikunnan I luokka (Venäjä, 1900) Lähde: ==Lähteet== Luokka:Suomalaiset kenraalit Luokka:Vaasan läänin maaherrat Luokka:Viipurin läänin maaherrat Luokka:Uudenmaan läänin maaherrat Luokka:Vuonna 1849 syntyneet Luokka:Vuonna 1929 kuolleet
World Rugby

World Rugby (WR) on kansainvälinen rugbyn kattojärjestö. WR on sadan jäsenjärjestön kattojärjestö, ja sen tehtäviin kuuluu muun muassa maailmanmestaruuskilpailujen järjestäminen neljännesvuosittain. Järjestön päämaja sijaitsee Dublinissa Irlannissa. World Rugbyn (silloin nimellä International Rugby Football Board) perustivat vuonna 1886 Skotlannin, Walesin ja Irlannin alueelliset liitot. Englanti liittyi mukaan 1890. Australia, Uusi- Seelanti ja Etelä-Afrikka tulivat täysjäseniksi 1949 ja Ranska 1970. Loput 80 rugbyliittoa liittyivät mukaan vuosien 1987–1999 aikana. Vuonna 1998 järjestö nimettiin International Rugby Boardiksi, ja vuonna 2014 käyttöön tuli nykyinen nimi World Rugby. Järjestön puheenjohtajana on vuodesta 2008 lähtien toiminut ranskalainen Bernard Lapasset. == Lähteet == ==Aiheesta muualla== *World Rugbyn virallinen sivusto Luokka:Kansainväliset urheilujärjestöt Luokka:Rugby union Luokka:Dublinin urheilu
Delta-tokoferoli

Delta-tokoferoli on yksi E-vitamiinin muodoista. E-koodiltaan delta-tokoferoli on E309 ja sitä käytetään alfa-tokoferolin, beeta-tokoferolin ja gamma- tokoferolin tavoin elintarvikkeissa estämään happamoitumista ja säätelemään elintarvikkeen toimintaa. == Katso myös == *Alfa-tokoferoli *Gamma-tokoferoli == Lähteet == == Aiheesta muualla == *PubChem: delta-Tocopherol *Human Metabolome Database (HMDB): Delta-Tocopherol *Food Component Database (FooDB): d-Tocopherol *Kyoto Encyclopedia of Genes and Genomes (KEGG): delta-Tocopherol *ChemBlink: D-delta-Tocopherol *Dr. Duke's Phytochemical and Ethnobotanical Databases: Delta-Tocopherol Luokka:Vitamiinit
IRB

IRB voi olla lyhenne seuraavista: *International Rugby Board, kansainvälinen rugby-järjestö *Irlannin tasavaltalaisveljeskunta (Irish Republican Brotherhood), Irlannin itsenäisyyttä 1800-luvun lopussa ja 1900-luvun alussa tavoitellut militantti salaseura
Gamma-tokoferoli

Gamma-tokoferoli on yksi E-vitamiinin muodoista. E-koodiltaan gamma-tokoferoli on E308 ja sitä käytetään alfa-tokoferolin, beeta-tokoferolin ja delta- tokoferolin tavoin elintarvikkeissa estämään happamoitumista ja säätelemään elintarvikkeen toimintaa. == Katso myös == *Alfa-tokoferoli *Beeta-tokoferoli *Delta-tokoferoli == Lähteet == == Aiheesta muualla == *PubChem: Gamma- Tocopherol *Human Metabolome Database (HMDB): Gamma-Tocopherol *Food Component Database (FooDB): Gamma-Tocopherol *Kyoto Encyclopedia of Genes and Genomes (KEGG): gamma-Tocopherol *ChemBlink: D-gamma-Tocopherol *Dr. Duke's Phytochemical and Ethnobotanical Databases: Gamma-Tocopherol Luokka:Vitamiinit
Tuhkatöyhtömonarkki

Tuhkatöyhtömonarkki (Elminia albicauda) eli aiemmalta nimeltään ugandantöyhtömonarkki on sieppomonarkkien heimoon kuuluva varpuslintu. ==Levinneisyys== Tuhkatöyhtömonarkkia tavataan Angolassa, Burundissa, Kongon demokraattisessa tasavallassa, Malawissa, Mosambikissa, Ruandassa, Tansaniassa, Ugandassa ja Sambiassa. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Sieppomonarkit
Sinikka Gripenberg

Sinikka Marjatta Hellevi Gripenberg (o.s. Parviainen; s. 25. elokuuta 1940 Helsinki) on suomalainen tanssija, koreografi ja tanssipedagogi.Otavan Iso Musiikkitietosanakirja 2, s. 450. Helsinki 1977. ISBN 951-1-04191-6 Hän on merkittävimpiä suomalaisia modernin tanssin pedagogeja. Hän opetti vuodesta 1971 Helsingin Tanssiopistossa, sitten Pariisissa 1975–1977 ja Kansallisbaletin balettikoulussa vuodesta 1978.Facta 2001, osa 5, p. 306. WSOY 1982. == Lähteet == Luokka:Suomalaiset balettitanssijat Luokka:Suomalaiset nykytanssijat Luokka:Suomalaiset koreografit Luokka:Suomalaiset balettipedagogit Luokka:Vuonna 1940 syntyneet Luokka:Elävät henkilöt
Pikkutöyhtömonarkki

Pikkutöyhtömonarkki (Elminia nigromitrata) on sieppomonarkkien heimoon kuuluva varpuslintu. ==Levinneisyys== Pikkutöyhtömonarkkia tavataan laajalla alueella Afrikan länsi- ja keskiosissa. Se on luokiteltu elinvoimaiseksi. ==Lähteet== Luokka:Sieppomonarkit
Valkovatsamonarkki

Valkovatsamonarkki (Elminia albiventris) on sieppomonarkkien heimoon kuuluva varpuslintu. ==Levinneisyys== Valkovatsamonarkkia tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Nigeriassa, Ruandassa ja Ugandassa. Lajia on kuvattu yleiseksi tai runsaslukuiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Sieppomonarkit
Mustatöyhtömonarkki

Mustatöyhtömonarkki (Elminia albonotata) on sieppomonarkkien heimoon kuuluva varpuslintu. ==Levinneisyys== Mustatöyhtömonarkkia tavataan laajalla alueella Afrikan itäosissa. Sen kannankehitys on vakaa, ja se on luokiteltu elinvoimaiseksi. == Lähteet == == Aiheesta muualla == *Laji.fi: Mustatöyhtömonarkki (Elminia albonotatus) *Maailman lintujen suomenkieliset nimet BirdLife Suomi. Viitattu 3.2.2018. *ITIS: Elminia albonotata Luokka:Sieppomonarkit
174567 Varda

174567 Varda (2003 MW12) on cubewano, Neptunuksen takana Aurinkoa kiertävä kappale, jonka löysi J. A. Larsen 21. kesäkuuta 2003. Sen absoluuttinen kirkkaus on noin 3,4 ja halkaisija noin 695 kilometriä. Se on siis hyvin todennäköisesti kääpiöplaneetta. Kappale on nimetty J. R. R. Tolkienin kirjojen kuvitteellisen Varda-jumalattaren mukaan. Vardalla on myös kuu nimeltä Ilmarë, jonka löysi K. S. Nollin johtama tutkijaryhmä vuonna 2009. == Lähteet == * * === Viitteet === Luokka:Transneptuniset kohteet Luokka:Kuiperin vyöhyke Luokka:Mahdolliset kääpiöplaneetat
Aapo Roselius

Aapo Roselius (s. 1975) on suomalainen vapaa historiantutkija ja tietokirjailija.https://www.tammi.fi/kirjailija/aapo-roselius Roseliuksen tutkimuskohteina on ollut erityisesti Suomen sisällissodan ja 1920- ja 1930-lukujen historia. Roselius väitteli tohtoriksi Helsingin yliopistossa vuonna 2011 aiheesta Kiista, eheys, unohdus – Vapaussodan muistaminen suojeluskunnan ja veteraaniliikkeen toiminnassa 1918–1944. Roselius sai vuoden 2017 tiedonjulkistamisen valtionpalkinnon yhdessä Oula Silvennoisen ja Marko Tikan kanssa suomalaista fasismia käsittelevästä vuonna 2016 julkaistusta teoksesta Suomalaiset fasistit. Mustan sarastuksen airuet.https://agricolaverkko.fi/keskustelu/viewtopic.php?t=6727 == Teoksia == * * * (Julkaistu myös Ruotsissa nimellä I bödlarnas fotspår: massavrättningar och terror i finska inbördeskriget. Stockholm: Leopard, 2009) * * The Finnish Civil War 1918: History, Memory, Legacy, toim. yhdessä Tuomas Teporan kanssa. Leiden & Boston: Brill, 2014. ISBN 978-900-42-4366-8. * * * == Lähteet == ==Aiheesta muualla== * Aapo Roselius Tuhat-tutkimustietojärjestelmässä Luokka:Suomalaiset historioitsijat Luokka:Vuonna 1975 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Argentiinan rugby union -maajoukkue

Argentiinan rugby union -maajoukkue, lempinimeltään Los Pumas, on Argentiinan kansallinen Rugby union -joukkue. Se pelasi ensimmäisen maaottelunsa vuonna 1910. Argentiina on voittanut kertaalleen pronssia maailmanmestaruuskilpailuissa, vuonna 2007. Se on MM-kisojen historian ainoa mitalin voittanut amerikkalainen joukkue. Toukokuussa 2020 Argentiina oli kansainvälisen rugbyliitto World Rugbyn maailmanrankingissa kymmenennellä sijalla. Argentiina on osallistunut The Rugby Championship -kilpailuun vuodesta 2012. Se on sijoittunut kerran kolmanneksi. ==Arvokisat== ===MM- kisat=== Lähde: the-sports.org *1987: Putosi lohkovaiheessa *1991: Putosi lohkovaiheessa *1995: Putosi lohkovaiheessa *1999: Puolivälierissä *2003: Putosi lohkovaiheessa *2007: Pronssia *2011: Puolivälierissä *2015: Neljäs *2019: Putosi lohkovaiheessa ==Lähteet== == Aiheesta muualla == * Viralliset kotisivut Luokka:Argentiinan urheilu Luokka:Rugby union -maajoukkueet
Det de Beus

Anna Maria Bernadette "Det" de Beus (18. helmikuuta 1958 Utrecht – 21. heinäkuuta 2013 Rijswijk) oli alankomaalainen maahockeypelaaja, olympiavoittaja, maailman- ja Euroopan mestari. De Beus kuului Alankomaiden maajoukkueeseen sen voittaessa olympiakultaa Los Angelesissa 1984 ja olympiapronssia Soulissa 1988. Lisäksi de Beus voitti kolme eri liittojen maailmanmestaruutta ja kaksi Euroopan-mestaruutta.Det de Beus Bio, Stats and Results De Beus kuoli 21. heinäkuuta 2013, 55-vuotiaana.http://www.omroepbrabant.nl/?news/1968641233/Oud- hockeyster+EHMC+Det+de+Beus+overleden.aspxhttp://www.ad.nl/ad/nl/1021/Meer- sport/article/detail/3479742/2013/07/22/Voormalig-Oranje-hockeygoalie-De-Beus- overleden.dhtml == Lähteet == * Det de Beus Bio, Stats and Results Olympics at Sports-Reference.com === Viitteet === Luokka:Alankomaalaiset maahockeypelaajat Luokka:Alankomaalaiset olympiavoittajat Luokka:Vuonna 1958 syntyneet Luokka:Vuonna 2013 kuolleet
Henkilääkäri

Henkilääkäri tai hovilääkäri on aiemmin käytetty nimitys kuninkaallisen tai ruhtinaallisen henkilön vakinaisesta ja pääasiallisesta lääkäristä. Nykyään henkilääkärillä voidaan tarkoittaa kenen tahansa merkittävässä asemassa olevan henkilön yksityistä lääkäriä. Hallitsijoiden lääkäreille toisinaan annettu arvonimi arkheiatros eli arkkiatri tarkoitti ylilääkäriä tai (hallitsijan) henkilääkäriä.Arno Forsius: Lääkärien nimityksistä ==Tunnettuja henkilääkäreitä== * Lauri Kalaja, sisätautiopin professori ja marsalkka Mannerheimin henkilääkäri sodan aikana * Theodor Morell, professori ja Adolf Hitlerin henkilääkäri * Conrad Murray, Michael Jacksonin henkilääkäri * George Nichopoulos, Elviksen henkilääkäri * Johann Struensee, Tanskan Kristian VII:n henkilääkäri ==Katso myös== * Omalääkäri ==Lähteet== Luokka:Lääkärit
Nikolai Miljutin

Nikolai Aleksejevitš Miljutin (; 18. kesäkuuta (J: 6. kesäkuuta) 1818 Moskova – 7. helmikuuta (J: 26. tammikuuta) 1872 Moskova)Nikolay Alekseyevich Milyutin Encyclopædia Britannica Online Academic Edition. Viitattu 10.8.2013. oli venäläinen valtiomies, jolla oli merkittävä rooli vuonna 1861 toteutetussa maaorjien vapauttamisessa sekä Puolan 1860-luvun uudistuksissa. Miljutin aloitti uransa Venäjän sisäministeriössä vain 17-vuotiaana ja yleni nopeasti. 1840-luvun alussa hänen vastuullaan oli Pietarin, Moskovan ja Odessan paikallishallinnon uudistaminen. Hänestä tuli 1855 sisäministeriksi kohonneen Sergei Lanskoin oikea käsi ja 1859 apulaissisäministeri. Maaorjien vapauttaminen ja paikallisen itsehallinnon luominen Venäjän maaseudulle oli ollut Miljutinin unelmana jo nuoruudesta lähtien. Hänellä oli johtava rooli 3. maaliskuuta 1861 annetun niin sanotun vapautusmanifestin valmistelussa ja muotoilussa.Nordisk familjebok (1913), s. 511–512 Runeberg.org. Viitattu 10.8.2013. Hän onnistui yhdessä muiden kanssa poistattamaan manifestista eräitä konservatiivisten tahojen vaatimia kyseenalaisia lisäyksiä. Miljutin ja Lanskoi joutuivat molemmat eroamaan viroistaan huhtikuussa 1861, sillä tsaari Aleksanteri II halusi lepytellä maaorjuuden lakkauttamisen vastustajia. Sen jälkeen Miljutin vietti pari vuotta ulkomailla hoitamassa terveyttään. Miljutin kutsuttiin Puolan kapinan kukistamisen jälkeen syksyllä 1863 tutkimaan Puolassa tarpeellisia uudistuksia yhdessä kansallismielisten Juri Samarinin ja Vladimir Tšerkasskin kanssa. Seuraavana vuonna Miljutin ja Tšerkasski laativat ehdotuksen Puolassa toteuttavista toimenpiteistä, jotka koskivat lähes kaikkia valtiollisen elämän alueita. Uudistusten sivutarkoituksena oli heikentää puolalaista nationalismia ja kansallisuutta. Keskeisimmässä asemassa oli jälleen maareformi: kaikki vuoden 1807 jälkeen nimellisesti vapautetut talonpojat saivat todellisen omistusoikeuden viljelemäänsä maahan ja heidät vapautettiin päivätyövelvollisuudesta. Valtio lunasti maat talonpoikien puolesta vähäistä korvausta vastaan. Tämä tapahtui suurmaanomistajien kustannuksella, jotka Miljutinin mielestä muodostivat puolalaisnationalismin ytimen. Lisäksi roomalaiskatolisen kirkon asemaa heikennettiin ja kaikki sen papit ja munkit erotettiin koululaitoksen palveluksesta. Miljutin nimitettiin Puolan ministerivaltiosihteeriksi, mutta hän joutui jäämään eläkkeelle vuonna 1866 saatuaan halvauskohtauksen. Nikolai Miljutinin veli oli sotaministeri Dmitri Miljutin. ==Lähteet== Luokka:Venäläiset poliitikot Luokka:Vuonna 1818 syntyneet Luokka:Vuonna 1872 kuolleet
Jerusalem-syndrooma

Jerusalem-syndrooma on psykologinen oireyhtymä, jota esiintyy pääasiassa Jerusalemiin matkustavien turistien keskuudessa. Sairastunut kokee kaupunkiin tullessaan uskonnollisia tai mystisiä elämyksiä ja jopa ilmestyksiä, jotka saattavat toisinaan saada niin voimakkaita ilmaisumuotoja, että henkilö tarvitsee sairaala- tai psykiatrista hoitoa. Henkilö kokee Jerusalemin ensisijaisesti raamatullisena kaupunkina ja pyhänä, suorastaan taivaallisena paikkana, eikä näe sitä niinkään nykyaikaisena urbaanina kaupunkina. Oireyhtymään sairastunut voi esimerkiksi uskoa kaupungilla kävellessään olevansa Neitsyt Maria, Jeesus tai joku muu Raamatun henkilö. Jerusalemin psykiatrian ylilääkärin Jair Barellin mukaan oireyhtymästä kärsivät ihmiset voidaan jakaa kolmeen ryhmään: # Ensimmäiseen ryhmään kuuluvat ne, jotka olisivat jo ennen matkaa tarvinneet psykiatrista hoitoa. Joskus tähän ryhmään kuuluvat kokevat, että heillä on jokin uskonnollinen kutsumus. Eräs sairastunut uskoi tehtävänään olevan muslimien pyhien paikkojen hävittäminen, ja hän yrittikin sytyttää al-Aksa -moskeijan palamaan. Tuomioistuin lähetti henkilön syyntakeettomana kotimaahansa psykiatriseen sairaalaan. # Toiseen ryhmään kuuluvat ne, joilla on ollut mielenterveysongelmia, mutta jotka eivät kuitenkaan ole vakavasti sairaita. Tällaisilla henkilöillä voi olla erikoisia päähänpiinttymiä, mutta usein he ovat matkalla jonkin ryhmän mukana, joka pystyy pitämään heidän mielentilansa vakaana. # Kolmannen ryhmän muodostavat ihmiset, joilla ei ole ennen Jerusalemin-matkaa esiintynyt mitään mielenterveyden ongelmia, ja matkalla koettu kenties psykoottinenkin vaihe häviää itsestään heidän palattuaan kotiin.Semy Kahan: Ikkuna Jerusalemiin, Kulttuuria, katuja, kulkijoita, s. 201–206, Kirjapaja 2004, ISBN 951-625-992-8 Kaksi kolmasosaa Jerusalem-syndromasta kärsivistä on ollut juutalaisia ja yksi kolmasosa kristittyjä.Tieteen kuvalehti Historia 12/2013, s.23 == Katso myös == * Pariisin syndrooma * Stendhalin syndrooma ==Lähteet== Luokka:Jerusalem Luokka:Oireyhtymät Luokka:Psykoosi Luokka:Uskonnollinen kokemus ja toiminta
Dromomania

Dromomania (kreikan sanasta dromos (δρóμος) 'tie, suunta') on harvinainen mielenterveyshäiriö, jossa potilaalla on hallitsematon tarve vaeltaa paikasta toiseen. Historian kenties tunnetuin esimerkki on ranskalaisen, armeijasta kotiutetun Jean-Albert Dadasin tapaus. Lähteiden mukaan Dadas vaelsi ainakin Prahaan, Berliiniin, Moskovaan ja Wieniin toteuttaessaan pakkomiellettään. Kun tapaus uutisoitiin sanomalehdissä vuonna 1886, oli seurauksena muutaman vuoden kestänyt mutta itsekseen sammunut dromomaniaepidemia.Tieteen kuvalehti Historia 12/2013, s. 23 ==Lähteet== Luokka:Psyykkiset sairaudet Luokka:Riippuvuudet
Jonathan Williams (jalkapalloilija)

Jonathan Peter Williams (s. 9. lokakuuta 1993 Pembury, Kent, Englanti) on walesilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Cardiff Cityä. Valioliigassa hän on pelannut Crystal Palacen joukkueessa. Hän on pelannut Walesin maajoukkueessa vuodesta 2013. == Seurajoukkueura == Williams nousi Crystal Palacen junioreista mestaruussarjassa tuolloin pelanneeseen edustusjoukkueeseen kaudella 2011–2012. Joukkueen noustua Valioliigaan Williams pelasi 12 pääsarjaottelua, joista yhdeksän kaudella 2013–2014, kaksi kaudella 2014–2015 ja yhden kaudella 2015–2016. Hän edusti lainasopimuksilla mestaruussarjassa Ipswich Townia, Nottingham Forestia, Milton Keynes Donsia ja Sunderlandia. Tammikuussa 2019 hän siirtyi ykkösliigassa tuolloin pelanneeseen ja kauden päätteeksi nousukarsinnan kautta mestaruussarjaan nousseeseen Charlton Athleticiin. Kaudella 2020–2021 Charlton pelasi jälleen ykkösliigassa ja Williams siirtyi kauden puolivälissä mestaruussarjajoukkue Cardiff Cityyn. == Maajoukkueura == Englannissa syntyneen ja kasvaneen Williamsin isä on kotoisin Walesistä, ja maajoukkuetasolla hän edustaa isänsä kotimaata. Hän on pelannut Walesin alle 17-, alle 19- ja alle 21-vuotiaiden maajoukkueissa. Williams teki A-maajoukkuedebyyttinsä maaliskuussa 2013, kun hän tuli MM-karsinnassa Skotlantia vastaan vaihdosta kentälle loukkaantuneen Gareth Balen tilalle ottelun puolivälissä. Walesin yltäessä välieriin EM-kilpailuissa 2016 Williams pelasi avauskokoonpanossa ensimmäisessä alkulohko-ottelussa Slovakiaa vastaan ja tuli sitten vaihdosta kentälle alkulohko-ottelussa Englantia, neljännesvälierässä Pohjois-Irlantia sekä välierässä Portugalia vastaan. Williams on kesäkuun 25. päivään 2021 mennessä pelannut 28 A-maaottelua. Ainoan maaottelumaalinsa hän on tehnyt lokakuussa 2020 Kansojen liigan ottelussa Bulgariaa vastaan. == Lähteet == Luokka:Walesilaiset jalkapalloilijat Luokka:Vuonna 1993 syntyneet Luokka:Elävät henkilöt
Nicoleta Albu

Nicoleta Albu (s. 10. elokuuta 1988 Brăila) on romanialainen soutaja. Hän edustaa seuratasolla Olimpia Bukarestia. Albu voitti vuonna 2005 juniorien maailmanmestaruuden perämiehettömässä kaksikossa ja oli ottamassa hopeaa kahdeksikoista. Hän oli perämiehettömissä kaksikoissa pronssilla juniorien MM- kilpailuissa 2006 sekä aikuisten sarjan Euroopan-mestaruuskisoissa seuraavana vuonna. Hän saavutti samassa veneluokassa 2007 lisäksi alle 23-vuotiaiden MM- hopeaa. Albu sai ensimmäiset aikuisten MM-mitalinsa 2009 Poznańissa, jossa hän sai hopeaa niin kahdeksikosta kuin perämiehettömästä kaksikostakin. Hän voitti samana vuonna perämiehettömän kaksikon Euroopan-mestaruuden ja alle 23-vuotiaiden maailmanmestaruuden. Hän kuului myös seuraavan vuoden MM- kilpailuissa maansa pronssia saaneeseen kahdeksikkojoukkueeseen. Hän saavutti 2010 lisäksi Euroopan-mestaruuden kahdeksikossa ja perämiehettömässä kaksikossa sekä alle 23-vuotiaiden MM-hopeaa perämiehettömässä kaksikossa. Albu voitti perämiehettömissä kaksikoissa kultaa EM-kilpailuissa vuosina 2011 ja 2012, ja hän sai molempina vuosina myös pronssia pariaironelikossa. Albu sousi Lontoon olympialaisissa 2012 kahdeksikoissa, joissa Romania sijoittui neljänneksi. Hän oli vuonna 2013 Sevillan EM-kisoissa jälleen maansa kahdeksikkojoukkueessa, joka voitti kultaa. Hän saavutti 2013 MM-hopeaa kahdeksikossa ja perämiehettömässä kaksikossa. Hän voitti kahdeksikon Euroopan-mestaruuden 2014. == Lähteet == Luokka:Romanialaiset soutajat Luokka:Vuonna 1988 syntyneet Luokka:Elävät henkilöt
Marjorie Homer-Dixon

Marjorie Homer-Dixon (10. elokuuta 1945 Indokiina) on kanadalainen entinen meloja. Dixon osallistui Méxicon olympialaisissa 1968 500 metrin kajakkiyksiköihin, joissa hän putosi keräilyerissä. Hän oli samassa lajissa välierissä saakka Münchenin kisoissa 1972, joissa Dixon kilpaili myös 500 metrin kajakkikaksikoissa Claudia Huntin kanssa karsiutuen kuitenkin keräilyerissä. == Lähteet == * Homer-Dixonin profiili sports-reference.com -sivustolla Luokka:Kanadalaiset melojat Luokka:Vuonna 1945 syntyneet Luokka:Elävät henkilöt
De mortuis nil nisi bene

thumb|Fraasi esiintyy muun muassa Euran kirkon ruumishuoneen ovikirjoituksena. De mortuis nil nisi bene () on latinakielinen aforismi. Se esiintyy usein myös muodossa De mortuis nihil nisi bonum. Sanonnasta käytettyjä vapaampia suomennoksia ovat muun muassa ”Kuolleista ei pidä puhua muuta kuin hyvää” ja ”Kuolleista ei pidä puhua pahaa”. == Historia == Ajatus siitä, että kuolleista saa puhua vain hyvää esiintyy Homeroksen nimiin pannussa muinaiskreikkalaisessa runoelmassa Odysseia (laulu XX, 412). Odysseus on juuri tullut kotiinsa ja Athene-jumalan avustamana tappanut kilpakosijansa, jotka ovat hänen poissaollessaan käyttäneet isännättömän talon vieraanvaraisuutta väärin. Odysseuksen vanha imettäjä Eurykleia riemuitsee veren keskellä, mutta Odysseus toppuuttelee: > Ratkesi surmatut nähdesään sekä nuo veren viljat riemuun Eurykleia, kun > verraton työ oli tehty; vaan heti kielteli häntä Odysseus hilliten innon, > näin sanat siivekkäät varotellen hälle jo lausui: "Vait, sydämessäsi riemua > vain, emo vanha, äl' ääneen! Ääress' eip' ole kuollehien ilakoitava > kuunaan." Lause esiintyy Diogenes Laertioksen 200-luvulla kirjoittamassa teoksessa Merkittävien filosofien elämät ja opit, missä Khilon (500 eaa.), yksi Kreikan seitsemästä viisaasta antaa ohjeeksi: "Älä puhu pahaa kuolleesta". Latinankielisenä lause yleistyi 1500-luvulla italialaisen munkin Ambrogio Traversarin Diogeneen kirjasta tekemän käännöksen myötä. == Käyttö == Aforismista tuli Euroopassa suosittu 1800- ja 1900-lukujen vaihteessa. Lause on yleinen etenkin Keski-Euroopassa kirkkojen yhteydessä olevien ruumishuoneiden seinäkirjoituksena. Suomessa se löytyy ainakin vuonna 1898 valmistuneen Euran kirkon ruumishuoneen ovikirjoituksena. Kirjallisuudessa aforismi esiintyy muun muassa Dorothy L. Sayersin, Kurt Vonnegutin, Arthur C. Clarken, Sigmund Freudin ja Anton Tšehovin tuotannoissa. Suomalaisen heavy metal -yhtye Tarotin vuonna 1986 ilmestyneellä albumilla Spell of Iron on myös kappale nimeltään De Mortui Nil Nisi Bene. Sanonta kuullaan myös Suomen Filmiteollisuuden elokuvassa Vaivaisukon morsian (1944). == Lähteet == Luokka:Latinankieliset fraasit
Bulgarialaiset eurokolikot

Bulgarialaiset eurokolikot ovat Bulgarialle lyötäviä eurokolikoita. Bulgaria suunnitteli alun perin ottavansa euron valuutakseen vuonna 2015. Bulgarian pitää kuitenkin ensin liittyä Schengen-alueeseen ja Euroopan vaihtokurssimekanismin (ERM) jäseneksi ja olla jäsenenä vähintään kaksi vuotta. Kesäkuussa 2018 Bulgarian talousministeri Vladislav Goranov ilmoitti Bulgarian suunnittelevan liittyvänsä ERM:n jäseneksi kuun lopussa, jolloin Bulgaria voisi ottaa euron valuutakseen vuonna 2020. Heinäkuussa 2018 Bulgaria hyväksyi suunnitelman liittyä ERM:n jäseneksi heinäkuussa 2019, jolloin Bulgaria voisi ottaa euron valuutakseen vuonna 2021. Bulgaria liittyi virallisesti ERM:n jäseneksi 10. heinäkuuta 2020 ja suunnitteli ottavansa euron valuutakseen tammikuussa 2024, mutta myöhemmin liittymistä lykättiin 1. tammikuuta 2025. Korkean inflaation takia euron käyttöönottoa on jouduttu lykkäämään edelleen joko heinäkuulle 2025 tai tammikuulle 2026"Parliaments adopts a decision to speed up the process of adopting the euro"Bulgaria looks to join the euro in January 2026 - TVP World. Bulgarian nykyinen valuutta on Bulgarian leva, joka on ollut maan valuuttana yli 140 vuoden ajan ennen euroon liittymistä. == Bulgarian suunnittelemat eurokolikot == Eurokolikoissa arvopuoli on kaikissa euromaissa samanlainen, mutta kolikon kääntöpuolen jokainen euromaa suunnittelee itse omille kolikoilleen. Marraskuussa 2023 Bulgarian keskuspankki julkaisi tulevien eurokolikoidensa kuva-aiheen. Bulgarialaisissa sentin kolikoissa on kansallisella puolella Madaran ratsastaja, joka on keskiaikainen kiveen hakattu kallioveistos Bulgariassa Madaran kylässä lähellä Šumenin kaupunkia. Yhden euron kolikossa on kuvattuna Johannes Rilalainen, bulgarialainen pyhimys, ja kahden euron kolikossa on kuvattuna Paisij Hilendarski, bulgarialainen uskonnollisen yhteisön edustaja. == Katso myös == * Bulgarian liittyminen euroalueeseen * Kroatialaiset eurokolikot * Romanialaiset eurokolikot * Euroopan unioni == Lähteet == Luokka:Eurokolikot maittain Luokka:Bulgarian talous
Luettelo Belgian lentoyhtiöistä

Tämä on luettelo lentoyhtiöistä, jotka operoivat tai ovat operoineet Belgiassa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Abelag Aviation W9 AAB ABG 1969 Air Service Liège \- - - ? Avitrade Belgium \- - - ? Brussels Airlines SN BEL BEE-LINE 2006 Jetairfly TB JAF BEAUTY 2003 Sky Service \- - - ? TNT Airways 3V TAY QUALITY 1999 Vizionair \- - - 2013 VLM Airlines VG VLM RUBENS 1992 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Air Belgium AJ ABB - 1979 2000 Belgian International Air Service AP - - 1959 1980 BelgiumExel - HXL - 2004 2005 Birdy Airlines 4V BDY BEL-BIRD 2002 2004 Cargo B Airlines BB CBB CARGO-BEE 2007 2009 CityBird H2 CTB DREAMFLIGHT 1996 2001 Constellation Airlines CQ CIN CONSTELLATION 1995 1999 Delta Air Transport OG DAT DELTAIR 1967 2002 Sabena SN SAB SABENA 1923 2001 SN Brussels Airlines SN DAT S-TAIL 2002 2006 SNETA - - - 1919 1923 Sobelair Q7 SLR SOBELAIR 2004 2005 Thomas Cook Airlines Belgium FQ TCW THOMAS COOK 2001 2017 TNT Worldwide 7X NTR - ? ? Trans European Airways HE TEA BELGAIR 1971 1991 VG Airlines IV FVG NICO 2002 2002 Virgin Express TV VEX VIRGIN EXPRESS 1996 2006 ==Katso myös== * Luettelo lentoyhtiöistä ==Lähteet== * Belgia lentoyhtiöt
Pascal Behrenbruch

Pascal Behrenbruch (s. 19. tammikuuta 1985, Offenbach am Main) on saksalainen yleisurheilun moniottelija. Behrenbruch voitti vuonna 2012 Helsingin EM- kilpailuissa kymmenottelun Euroopan mestaruuden. 196-senttisen saksalaisen vahvuudet ovat heittolajeissa. ==Lähteet== * Luokka:Saksalaiset yleisurheilun moniottelijat Luokka:Vuonna 1985 syntyneet Luokka:Elävät henkilöt
Valentin Lavillenie

Valentin Lavillenie (s. 16. heinäkuuta 1991 Barbezieux-Saint-Hilaire) on ranskalainen seiväshyppääjä, sisäratojen EM-mitalisti. Lavillenie voitti pronssia alle 23-vuotiaiden Euroopan-mestaruuskilpailuissa 2013 Tampereella. Hän jäi Moskovan MM-kilpailujen 2013 loppukilpailussa ilman tulosta. Hän sijoittui kuudenneksi sisäratojen EM-kilpailuissa Prahassa 2015. Lontoon MM- kilpailuissa 2017 hän karsiutui loppukilpailusta. Dohan MM-kilpailuissa 2019 hän sijoittui kuudenneksi tuloksella 570. Hän saavutti hopeaa Toruńin sisäratojen EM-kilpailuissa 2021 tuloksella 580. Samana vuonna käydyissä Tokion olympialaisissa hän karsiutui loppukilpailusta. Belgradin sisäratojen MM-kilpailuissa 2022 hän oli neljäs. Hän jäi 2022 karsinnassa ilman tulosta sekä Eugenen MM- että Münchenin EM-kilpailuissa. Lavillenien ulkoratojen ennätys on heinäkuussa 2019 hypätty 582 cm ja halliennätys maaliskuussa 2022 hypätty 585 cm. Lavillenien veli, Renaud Lavillenie, on seiväshypyn olympiavoittaja. == Lähteet == * * Luokka:Ranskalaiset seiväshyppääjät Luokka:Vuonna 1991 syntyneet Luokka:Elävät henkilöt
Närpes Nybro

Närpes Nybro on kivinen museosilta Närpiön keskustassa. Silta on kolmiaukkoinen holvisilta ja valmistunut vuonna 1842. Sillan hyötyleveys on 7 metriä ja kokonaispituus 68,2 metriä.Aitta 2004, s. 502–503. Sen vapaat aukot ovat 9,5 metriä leveitä.Aitta 2004, s. 128. Nybron suunnitelmat laati Suomen koskenperkausjohtokunnan, sittemmin Tie- ja vesikulkulaitosten johtokunnan, C. F. Favorin vuonna 1839. Sillan kivet on saatu Närpiön Bölestä, kivilaji on rapakivigraniittia. Silta on muurattu sementillä, ja sen työn laatu on huoliteltua. Närpes Nybro sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa ”museosillat”. == Lähteet == * === Viitteet === == Aiheesta muualla == * Valokuvia sillasta Luokka:Suomen tieliikenteen museosillat Luokka:Holvisillat Luokka:Närpiö Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen tieliikennesillat Luokka:Suomen kivisillat Luokka:Suomen 1800-luvulla rakennetut rakennukset ja rakennelmat
Tuholaiseläimet

Tuholaiseläimet ovat kasveja vahingoittavia eläimiä. Viljaa ja hyötypuutarhan kasveja vioittaessa ne saattavat heikentää tai huonontaa satoa. Jotkut eläimet vioittavat myös lehtiä ja versoja ja näin ne vahingoittavat myös koristekasveja. Myös metsätalouden puun tuotanto kärsii ajoittain esimerkiksi mäntypistiäisen toukkien aiheuttamista vioituksista. Monet hyönteislajeista vahingoittavat kasveja toukkina, mutta jotkut hyönteiset vahingoittavat kasveja myös aikuisina. Myös etanat sekä myyrät ja jotkut muut pienet nisäkkäät aiheuttavat vahinkoa maanviljelylle ja puutarhanhoidolle. Tuholaiseläimiä torjutaan erilaisilla viljelymenetelmillä, joita ovat kasvivuorottelu, maan muokkaus, tasapainoinen lannoitus, oikea kylvöaika sekä kateharson ja kestävien lajikkeiden käyttö. == Tuholaiseläinlajeja == Koristekasvilajeja vioittavat muun muassa lehtikirvat ja kempit. Erityisesti kirvojen vioituksia esiintyy seljoissa, orapihlajassa, tuomessa ruusuissa, jasmikkeissa ja humalassa. Toukkina kasveja vahingoittavia hyönteisiä ovat tammikääriäinen, ruusunversopistiäinen ja tuomenkehrääjäkoi. Ansarijauhiainen vaivaa alppiruusuja ja on yleinen tuholaiseläin myös kasvihuoneessa. Jotkut hyönteiset vioittavat kasveja naaraan muniessa. Esimerkiksi pusillapistiäisnaaraan muniessa lehti kiertyy rullalle. Muita tuholaishyönteislajeja ovat ruusupistiäinen, äkämäpistiäiset kehrääjäpunkki, ja ruusuetanainen. Myyristä kasveja vahingoittavat vesi- ja peltomyyrä. Myös jänikset vahingoittavat talvella puita ja pensaita. == Katso myös == * Tuhoeläin == Lähteet == Luokka:Tuholaiset
Little Things

Little Things on ruotsalaisen Abba-yhtyeen musiikkikappale vuodelta 2021. Se on yhtyeen ainoa joululaulu. Kappale julkaistiin CD-singlenä 3. joulukuuta 2021. Abba lahjoittaa laulun tuotot ensimmäisen viiden vuoden ajalta Unicefille. Päälaulajina ovat Agnetha Fältskog ja Anni-Frid Lyngstad, loppusoitossa laulaa Stockholm International School -oppilaitoksen lapsikuoro. ”Little Things” -musiikkivideolla esiintyy lapsia, jotka ovat suunnittelemassa omaa Abba Voyage -konserttiaan. Loppusoitto on videolla pidempi kuin singlejulkaisulla. == Lähteet == Luokka:Vuoden 2021 kappaleet Luokka:Abban kappaleet Luokka:Ruotsalaiset joululaulut
Kultarusopyrstö

Kultarusopyrstö (Erythrocercus holochlorus) eli aiemmalta suomenkieliseltä nimeltään kultapikkumonarkki on varpuslintulaji. BirdLife Suomen luokittelussa se on luokiteltu silkkikerttusten heimoon, mutta toisissa lähteissä se on luokiteltu kuuluvaksi monarkkeihin. ==Levinneisyys== Kultarusopyrstöä tavataan Keniassa, Somaliassa ja Tansaniassa. Sen on kuvattu olevan yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Silkkikerttuset
Lakkirusopyrstö

Lakkirusopyrstö (Erythrocercus mccallii) eli aiemmalta nimeltään ruskopikkumonarkki on varpuslintulaji. BirdLife Suomen luokittelussa se on luokiteltu silkkikerttusten heimoon, mutta toisissa lähteissä se on luokiteltu kuuluvaksi monarkkeihin. ==Levinneisyys== Lakkirusopyrstöä tavataan laajalla alueella Afrikan länsi- ja keskiosissa. Se on luokiteltu elinvoimaiseksi. ==Lähteet== Luokka:Silkkikerttuset
Viherrusopyrstö

Viherrusopyrstö (Erythrocercus livingstonei) eli aiemmalta nimeltään viherpikkumonarkki on varpuslintulaji. BirdLife Suomen luokittelussa se on luokiteltu silkkikerttusten heimoon, mutta toisissa lähteissä se on luokiteltu kuuluvaksi monarkkeihin. ==Levinneisyys== Viherrusopyrstöä tavataan Malawissa, Mosambikissa, Tansaniassa, Sambiassa ja Zimbabwessa. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Silkkikerttuset
Barakat Al-Harthi

Barakat Mubarak Al-Harthi (s. 15. kesäkuuta 1988 Ibra) on omanilainen pikajuoksija. Al-Harthi saavutti Aasian kisoissa Kantonissa 2010 pronssia 100 metrin juoksussa ajalla 10,28. Incheonissa 2014 hän oli seitsemäs sekä 100 että 200 metrillä. Aasian-mestaruuskilpailuissa hän sai 100 metrillä pronssia Punessa 2013, oli viides Kantonissa 2009, kuudes Kobessa 2011 ja seitsemäs Wuhanissa 2015. 4 × 100 metrin viestissä hän saavutti pronssia Dohassa 2019. Sisäratojen Aasian-mestaruuskilpailuissa hän sai 60 metrillä hopeaa 2010. A-Harthi on karsiutunut 100 metrillä alkuerissä Lontoon 2012 ja Rio de Janeiron 2016 olympialaisissa sekä Berliinin 2009, Moskovan 2013 ja Pekingin 2015 MM-kilpailuissa. Sisäratojen MM-kilpailuissa hän on selviytynyt 60 metrillä välieriin Dohassa 2010 ja Sopotissa 2014. Al-Harthi kärähti vuonna 2012 kiellettyjen aineiden käytöstä, ja sai kuuden kuukauden kilpailukiellon. Kielto päättyi ajoissa, jotta hän pääsi osallistumaan vuoden 2012 olympialaisiin. ==Henkilökohtaiset ennätykset== === Ulkoradat === * 100 metrin juoksu: 9,97 NR (2018) * 200 metrin juoksu: 20,77 NR (2011) === Sisäradat === * 60 metrin juoksu: 6,66 NR (2017) NR = Omanin ennätys == Lähteet == Luokka:Omanilaiset pikajuoksijat Luokka:Dopingrikkomuksesta tuomitut yleisurheilijat Luokka:Vuonna 1988 syntyneet Luokka:Elävät henkilöt Luokka:Dopingrikkomuksesta tuomitut omanilaiset
Aladdin (suklaa)

__NOTOC__ Aladdin on suklaakonvehtirasia, jota valmistaa Kraft Foods Upplands Väsbyssä. Ruotsalainen Marabou toi sen markkinoille vuonna 1939. Aladdinin suklaarasioita oli alun perin saatavilla kolmea eri kokoa. Sittemmin se on ollut suosituin suklaarasia Ruotsin markkinoilla, varsinkin joulumarkkinoiden aikana. Aladdinia myydään maassa vuosittain noin 2,5 miljoonaa rasiaa. Aladdinista on kehitetty myös ”Paradis”-niminen suklaakonvehtirasia, joka tuli markkinoille vuonna 1957. Molempia markkinoidaan myös Suomessa. Suklaarasian nimi ”Aladdin” tulee Tuhannen ja yhden yön tarinoista. Aladdinia myydään punavalkoisissa ja Paradisia sinikeltaisissa rasioissa, jota myytiin myös sinivalkoisena vuosina 1971–1977. Syyskuussa 2014 Marabou ilmoitti poistavansa rasiasta hasselpähkinäkonvehdin ja korvaavansa sen vadelmalakritsalla. ==Sisältö== ===Aladdin=== * Apelsintryffel (tummasuklaa) * Cocos-kola (maitosuklaa) * Gräddnougat (maitosuklaa) * Höstnougat (maitosuklaa) * Jordgubbskräm (tummasuklaa) * Körsbär i likör (tummasuklaa) * Likörtryffel (tummasuklaa) * Mjuk Toffee (tummasuklaa) * Nöttryffel (maitosuklaa) * Pärlnougat (valkosuklaa) * Romrussin (tummasuklaa) * Trillingnöt (hasselpähkinä) * Trofénougat (maitosuklaa) ===Paradis=== Erot nykyisen Paradisin ja Aladdinin valikoimien välillä. * Tryffel (maitosuklaa) * Marsicrème (maitosuklaa) * Mandeltryffel (maitosuklaa) * Praliner (tummasuklaa) ==Lähteet== Luokka:Suklaamakeiset Luokka:Makeismerkit
Paradis

Paradis on ranskalainen elektronisen musiikin duo, joka koostuu Simon Ménysta ja Pierre Rousseausta. Duo on allekirjoittanut levytyssopimuksen Universal Musicin omistamalle levy-yhtiölle Maison Barclaylle. He nousivat kuuluisuuteen julkaistessaan ensimmäisen 12″-singlensä ”Parfait Tirage” levy-yhtiöllä Beats in Space. Paradis on esiintynyt Ranskan DJ-tapahtumissa esiintyen Nuits Sonores ja Rex Club -yökerhoilla. ==Diskografia== ===Albumit=== * ===EP:t=== * * * ===Singlet=== *”Garde Le Pour Toi” (2014) *”Sur une chanson en français” (2014) *”Toi et moi” (2016) ===Remixit=== Jacques Renault ”Back to You” (Paradis Remix) 2013 Let’s Play House Agoria featuring Scalde ”For One Hour” (Paradis Remix) Rebirth Cale Parks ”N1” (Paradis Contours Remix) Have a Killer Time Christine and the Queens ”Christine” (Paradis Remix) 2015 Because Alain Chamfort ”Paradis” (Paradis Reprise) 2016 Flavien Berger ”Trésor” (Paradis Shuffle Mix) Pan European ==Lähteet== Luokka:Ranskalaiset duot Luokka:Ranskalaiset elektronisen musiikin yhtyeet
Ludvig III

Ludvig III -nimisiä hallitsijoita ovat olleet: * Ludvig III, Ranskan kuningas 865–882 * Ludvig III Nuori, osaa Itä-Franciasta hallinnut kuningas 876–882 * Ludvig III, Pyhän saksalais-roomalaisen keisarikunnan keisari 901–905 * Ludvig III, Württenbergin kreivi 1209–1241 * Ludvig III, Baijerin herttua 1290–1296 (hallitsi Ala-Baijeria) * Ludvig III, Anjoun herttua 1417–1434, esiintyi myös Napolin kuninkaana * Ludvig III, Pfalzin vaaliruhtinas 1410–1436 * Ludvig III, Hessenin suurherttua 1848–1877 * Ludvig III, Baijerin kuningas 1913–1918
Sapelileuat

Sapelileuat (Evermannellidae) on auloppikaloihin kuuluva heimo. Heimon lajeja tavataan syvistä vesistä kaikista trooppisista ja subtrooppisista valtameristä. ==Lajit ja anatomia== Sapelileukojen heimoon kuuluu 3 sukua ja 7 lajia. Kooltaan heimon lajit ovat pienehköjä ja kasvavat suurimmillaan noin 13-19 cm:n mittaisiksi. Ruumiinrakenteeltaan sapelileuat ovat pitkänoamisia kaloja. Tyypillisiä piirteitä ovat usein teleskooppimaiset silmät, suuri, silmän taakse ulottuva suu ja kookkaat terävät hampaat, lyhyehkö selkäevä, rasvaevä, voimakkaasti haarautunut pyrstöevä ja pitkä peräevä. Heimon lajeilla ei ole uimarakkoa. Sapelileukalajeilla ei ole suomuja ja väriltään kalat ovat harmaita, ruskeita tai tummanruskeita. Heimon kalat ovat hermafrodiitteja. ==Levinneisyys ja elintavat== Sapelileukalajeja tavataan Atlantista, Intian valtamerestä ja Tyynestämerestä. Ne elävät trooppisilla ja subtrooppisilla alueilla tyypillisesti noin 400-1 000 metrin syvyydessä. Öisin ne voivat tulla lähemmäs pintaa saalistamaan. Sapelileukojen ravintoa ovat kalat ja kalmarit. ==Lähteet== Luokka:Auloppikalat